text: Halm-pyroman fortsat fængslet
  30 juli 2013 kl. 13.01
  Den 26-årige mand, der er sigtet for syv påsatte brande i halmlader omkring Haderslev, har fået forlænget varetægtsfængslingen i fire uger. Han er begæret mentalundersøgt.
  Den 26-årige, som arbejdede som frivillig brandmand, accepterede den fortsatte fængsling uden retsmøde i dag.
  Den sigtede er begæret mentalundersøgt. Den slags kan tage mange måneder, og først når lægernes vurdering foreligger, kan sagen afgøres i retten.
  De første halmbrande blev antændt i februar og marts i Hoptrup, Marstrup og Sode. I april antændte han en brand nær sit hjem i Marstrup.
  De første fem brand blev slukket af Hoptrup Frivillige brandværn, hvor han selv er brandmand. De sidste to brand er påsat i Sommersted og ved Vojens i slutningen af juni. Den 26-årige blev anholdt 1. juli.
  